CELEX: 31983R3676
Language: el
Date: 1983-12-23 00:00:00
Title: Κανονισμός (ΕΟΚ) αριθ. 3676/83 της Επιτροπής της 23ης Δεκεμβρίου 1983 για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης ορισμένων επιτραπέζιων οίνων για την περίοδο εμπορίας 1983/84

Avis juridique important

|

31983R3676

Κανονισμός (ΕΟΚ) αριθ. 3676/83 της Επιτροπής της 23ης Δεκεμβρίου 1983 για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης ορισμένων επιτραπέζιων οίνων για την περίοδο εμπορίας 1983/84  

Επίσημη Εφημερίδα αριθ. L 366 της 28/12/1983 σ. 0047 - 0050

***** ΚΑΝΟΝΙΣΜΟΣ (ΕΟΚ) αριθ. 3676/83 ΤΗΣ ΕΠΙΤΡΟΠΗΣ  της 23ης Δεκεμβρίου 1983  για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης ορισμένων επιτραπέζιων οίνων για την περίοδο εμπορίας 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 7 παράγραφος 6, το άρθρο 9 παράγραφος 5 και το άρθρο 65,  Εκτιμώντας:  ότι, σύμφωνα με το άρθρο 5 του κανονισμού (ΕΟΚ) αριθ. 337/79, πρέπει να καταρτίζεται προσωρινός ισολογισμός πριν από τις 10 Δεκεμβρίου κάθε έτους· ότι ο ισολογισμός αυτός πρέπει να καταστήσει δυνατή την εκτίμηση των πηγών και των αναγκών της Κοινότητας στον τομέα των επιτραπέζιων οίνων και των v.q.p.r.d.· ότι δεν στάθηκε δυνατό να συγκεντρωθούν τα στοιχεία σε εύλογο χρόνο για την κατάρτιση του ισολογισμού πριν την προβλεπόμενη ημερομηνία· ότι, εντούτοις, τα διαθέσιμα στοιχεία επιτρέπουν να εκτιμηθεί ότι, για τους επιτραπέζιους οίνους, η διαθεσιμότητα κατά την έναρξη της αμπελοοινικής περιόδου υπερβαίνει τις κανονικές χρήσεις περισσότερο από τέσσερις μήνες · ότι υπό τους όρους αυτούς και για να αποφευχθεί όπως το μέτρο μακροπρόθεσμης αποθεματοποίησης χάσει την αποτελεσματικότητά του λόγω καθυστέρησεως όσον αφορά την πραγματοποίηση της δυνατότητας συνάψεως των σχετικών συμφωνητικών, είναι σκόπιμο η δυνατότητα αυτή να πραγματοποιηθεί προηγουμένως, ακόμη και ελλείψει ενός επίσημα καταρτισμένου ισολογισμού·  ότι τα διαθέσιμα στοιχεία εμφανίζουν την ύπαρξη πλεονασμάτων για όλους του τύπους επιτραπέζιων οίνων, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιων οίνων· ότι είναι απαραίτητο να προβλεφθεί η δυνατότητα συνάψεως συμφωνητικών μακροπρόθεσμης αποθεματοποίησης γι' αυτούς τους τύπους επιτραπέζιων οίνων·  ότι το άρθρο 9 παράγραφος 4 του κανονισμού (ΕΟΚ) αριθ. 337/79 προβλέπει ότι για τα μακροπρόθεσμα συμφωνητικά το ποσό της ενισχύσεως μπορεί να αυξηθεί μέχρι 20 %· ότι, λαμβανομένων υπόψη των συνθηκών αυτής της περιόδου, και ιδίως των διαθέσιμων ποσοστήτων που συνεπάγονται τη σύναψη μακροπρόθεσμων συμφωνητικών, φαίνεται σκόπιμο να προβλεφθεί αύξηση κατά 10 % της ενισχύσεως που προβλέπεται στο άρθρο 12 του κανονισμού (ΕΟΚ) αριθ. 1059/83 της Επιτροπής της 29ης Απριλίου 1983 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής (3), όπως τροποποιήθηκε από τον κανονισμό (ΕΟΚ) αριθ. 2405/83 (4)· ότι, εντούτοις, για επιτραπέζιους οίνους των οποίων το ποιοτικό επίπεδο είναι ανώτερο από το μέσο επίπεδο των επιτραπέζιων οίνων που είναι δυνατόν να αποτελέσουν αντικείμενο συμφωνητικών μακροπρόθεσμης αποθεματοποίησης, και των οποίων η τιμή είναι κατά συνέπεια ανώτερη, είναι σκόπιμο να προβλεφθεί αύξηση κατά 20 %·  ότι για να καταστεί δυνατή μεγαλυτέρας διαρκείας αποσυμφόρηση της αγοράς και να αποφευχθούν νέες δυσκολίες μετά τη λήξη των συμφωνητικών βραχυπρόθεσμης αποθεματοποίησης που έχουν ήδη συναφθεί, φαίνεται ορθό να επιτραπεί η σύναψη συμφωνητικού μακροπρόθεσμης αποθεματοποίησης για τον οίνο που αποτελεί αντικείμενο συμφωνητικού βραχυπρόθεσμης αποθεματοποίησης, το οποίο έχει συναφθεί πριν από την ημερομηνία ενάρξεως ισχύος του παρόντος κανονισμού·  ότι για την εφαρμογή του άρθρου 12α του κανονισμού (ΕΟΚ) αριθ. 337/79, είναι αναγκαία η γνώση της μέγιστης ποσότητας επιτραπέζιου οίνου που βρίσκεται υπό συμφωνητικό αποθεματοποίησης, η οποία μπορεί να αποτελέσει αντικείμενο αποστάξεως που αναφέρεται στο εν λόγω άρθρο· ότι, κατόπιν αυτού, πρέπει να προβλεφθεί ότι οι παραγωγοί θα παρέχουν στους οργανισμούς παρεμβάσεως τις απαραίτητες πληροφορίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρέχεται η δυνατότητα συνάψεως, κατά τη διάρκεια της περιόδου από 16 Δεκεμβρίου 1983 μέχρι 15 Φεβρουαρίου 1984, συμφωνητικών μακροπρόθεσμης αποθεματοποίησης για όλους τους τύπους επιτραπέζιων οίνων, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιων οίνων, εφόσον αυτοί ανταποκρίνονται στις ακόλουθες προϋποθέσεις:  1.2 // Ι. Λευκοί οίνοι  //   // α) ελάχιστος vol αλκοολικός τίτλος:  // 10 % vol  // β) ελάχιστη ολική οξύτητα (εκπεφρασμένη σε τρυγικό οξύ):  // 4,5 γραμμάρια ανά λίτρο  // γ) μέγιστη πτητική οξύτητα:  // 9 χιλιοστοϊσοδύναμα ανά λίτρο  // δ) μέγιστη περιεκτικότητα σε θειώδη ανυδρίτη:  // 155 χιλιοστόγραμμα ανά λίτρο  // ε) μέγιστη περιεκτικότητα σε υπολειμματικά σάκχαρα:  // 2,5 γραμμάρια ανά λίτρο  // ζ) έκθεση στον αέρα:  // καλή, επί είκοσι τέσσερις ώρες  // η) χωρίς κακή γεύση.  //   // ΙΙ. Ερυθροί οίνοι  //   // α) ελάχιστος κτηθείς αλκοολικός τίτλος:  // 10 % vol  // β) ελάχιστη ολική οξύτητα (εκπεφρασμένη σε τρυγικό οξύ):  //   // - για τους οίνους που έχουν κτηθέντα αλκοολικό τίτλο κατώτερο από 11 %:  // 5 γραμμάρια ανά λίτρο  // - για τους οίνους που έχουν κτηθέντα αλκοολικό τίτλο ίσο ή ανώτερο από 11 %:  // 4,5 γραμμάρια ανά λίτρο  // γ) μέγιστη πτητική οξύτητα:  //   // - οίνοι των οποίων ο αλκοολικός τίτλος είναι κατώτερος από 12,5 %:  // 12 χιλιοστοϊσοδύναμα ανά λίτρο  // - οίνοι των οποίων ο αλκοολικός τίτλος είναι ίσος ή ανώτερος από 12,5 %:  // 14 χιλιοστοϊσοδύναμα ανά λίτρο  // δ) μέγιστη περιεκτικότητα σε θειώδη ανυδρίτη:  // 120 χιλιοστόγραμμα ανά λίτρο  // ε) μέγιστη περιεκτικότητα σε υπολειμματικά σάκχαρα:  // 2,5 γραμμάρια ανά λίτρο  // ζ) έκθεση στον αέρα:  // καλή, επί είκοσι τέσσερις ώρες  // η) χωρίς κακή γεύση  //   // θ) χωρίς υβρίδια.  //  Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά τον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.  Εντούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α), δ) και ε).  Άρθρο 2  Για τα συμφωνητικά αποθεματοποιήσεως που αναφέρονται στο άρθρο 1, το ποσό της ενισχύσεως που προβλέπεται στο άρθρο 11 του κανονισμού (ΕΟΚ) αριθ. 1059/83 αυξάνεται κατά 10 %. Εντούτοις, το ποσό αυτό αυξάνεται κατά 20 % για τους επιτραπέζιους οίνους που ανταποκρίνονται στις κατωτέρω προϋποθέσεις:  1.2 // Ι. Λευκοί οίνοι  //   // α) ελάχιστος κτηθείς αλκοολικός τίτλος:  // 11 % vol  // β) ελάχιστη ολική οξύτητα (εκπεφρασμένη σε τρυγικό οξύ):  // 4,5 γραμμάρια ανά λίτρο  // γ) μέγιστη πτητική οξύτητα:  // 8 χιλιοστοϊσοδύναμα ανά λίτρο  // δ) μέγιστη περιεκτικότητα σε θειώδη ανυδρίτη:  // 135 χιλιοστόγραμμα ανά λίτρο  // ε) μέγιστη περιεκτικότητα σε υπολειμματικά σάκχαρα:  // 2 γραμμάρια ανά λίτρο  // ζ) έκθεση στον αέρα:  // καλή, επί είκοσι τέσσερις ώρες  // η) χωρίς κακή γεύση.  //  // ΙΙ. Ερυθροί οίνοι  //   // α) ελάχιστος κτηθείς αλκοολικός τίτλος:  // 11 % vol  // β) ελάχιστη ολική οξύτητα (εκπεφρασμένη σε τρυγικό οξύ):  // 4,5 γραμμάρια ανά λίτρο  // γ) μέγιστη πτητική οξύτητα:  // 11 χιλιοστοϊσοδύναμα ανά λίτρο  // δ) μέγιστη περιεκτικότητα σε θειώδη ανυδρίτη:  // 95 χιλιοστόγραμμα ανά λίτρο  // ε) μέγιστη περιεκτικότητα σε υπολειμματικά σάκχαρα:  // 2 γραμμάρια ανά λίτρο  // ζ) έκθεση στον αέρα:  // καλή, επί είκοσι τέσσερις ώρες  // η) χωρίς κακή γεύση  //   // θ) χωρίς υβρίδια.  //  Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά στον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.  Εντούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α), δ) και ε).  Άρθρο 3  Τα συμφωνητικά βραχυπροθέσμου αποθεματοποιήσεως που έχουν συναφθεί πριν από την ημερομηνία ενάρξεως ισχύος του παρόντος κανονισμού και των οποίων η λήξη επέρχεται μετά από τις 15 Φεβρουαρίου 1984, λύνονται κατόπιν αιτήσεως του ενδιαφερόμενου, για την ποσότητα για την οποία ο ενδιαφερόμενος συνάπτει ταυτόχρονα συμφωνητικό μακροπροθέσμου αποθεματοποιήσεως.  Στην περίπτωση αυτή, για την ποσότητα που έχει υπαχθεί με αυτόν τον τρόπο σε συμφωνητικό μακροπροθέσμου αποθεματοποιήσεως, ισχύει το δικαίωμα ενισχύσεως για βραχυπρόθεσμη αποθεματοποίηση, για την περίοδο κατά την οποία βρισκόταν υπό συμφωνητικό αυτού του είδους.  Άρθρο 4  1. Οι παραγωγοί που επιθυμούν να συνάψουν συμφωνητικό μακροπροθέσμου αποθεματοποιήσεως για επιτραπέζιους οίνους εντός των ορίων που προβλέπονται στο άρθρο 5 παράγραφος 1 πρώτο εδάφιο πρώτη περίπτωση του κανονισμού (ΕΟΚ) αριθ. 1055/83, ανακοινώνουν στον οργανισμό παρεμβάσεως, κατά την υποβολή της αιτήσεως συνάψεως πιστοποιητικών, τη συνολική ποσότητα επιτραπέζιου οίνου που έχει παραχθεί κατά την τρέχουσα περίοδο.  Για το σκοπό αυτό, ο παραγωγός υποβάλλει:  - για τους οίνους που έχουν ληφθεί από οινοποίηση νωπών σταφυλών, αντίγραφο της ή των δηλώσεων συγκομιδής ή παραγωγής που έχουν συνταχθεί σύμφωνα με το άρθρο 3 του κανονισμού (ΕΟΚ) αριθ. 2408/83 της Επιτροπής (1), ή ισοδύναμη δήλωση που εκδίδεται από την αρμόδια αρχή,  - για τους οίνους που έχουν ληφθεί από οινοποίηση γλεύκους σταφυλής ή μερικώς ζυμωθέντος γλεύκους σταφυλής, αντίγραφο του ή των δηλώσεων παραγωγής ή, απουσία αυτών, αντίγραφο του ή των συνοδευτικών εγγράφων που έχουν συνταχθεί για τη μεταφορά μέχρι τις εγκαταστάσεις οινοποίησης προϊόντων που έχει αγοράσει.  Για τους επιτραπέζιους οίνους των τύπων Α ΙΙ, Α ΙΙΙ και R III, τα έγραφα που προβλέπονται στην πρώτη περίπτωση του προηγούμενου εδαφίου δύνανται να αντικατασταθούν με απόσπασμα λογιστικού εγγράφου που θεωρείται από την αρμόδια αρχή.  2. Τα κράτη μέλη γνωστοποιούν στην Επιτροπή, το αργότερο έως τις 10 Μαΐου 1984, τη μέγιστη ποσότητα επιτραπέζιου οίνου που ευρίσκεται υπό συμφωνητικό μακροπροθέσμου αποθεματοποιήσεως, η οποία μπορεί να αποτελέσει αντικείμενο της αποστάξεως που αναφέρεται στο άρθρο 12α παράγραφος 2 του κανονισμού (ΕΟΚ) αριθ. 337/79.  Άρθρο 5  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 3. 5. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 116 της 30. 4. 1983, σ. 77.  (4) ΕΕ αριθ. L 236 της 26. 8. 1983, σ. 12.  (1) ΕΕ αριθ. L 236 της 26. 8. 1983, σ. 21.